da da da da da da nb da da da da da da da da da nb da de en en
De Gamle fik en tiltrængt sejr ude mod Ishøj. - Svanholm Cricketklub
Fredag d. 17. august 2018 kl. 07:02 af Henrik Pfaff
Historien fortsætter ufortrødent: De Gamle kunne igen kun mønstre 7 spillere til udekampen mod Ishøj. Tilsyneladende havde den 8. spiller helt glemt, at vi skulle spille den pågældende dag, selv om vedkommende tidligere på sæsonen via Facebook havde givet tilsagn om at spille. Selv om vi dermed kun var 7, fejlede troen på en sejr ikke det mindste.
Mickey planlægger taktikken med Michael, medens de øvrige fremmødte klæder om.
Anfører Mickey Lund troede, han kunne snakke sig til,at vi skulle batte først, men den var Ishøjs anfører ikke helt med på, så der måtte lodtrækning til. Og gæt hvad resultatet blev? Ganske rigtigt, De Gamle måtte en tur i marken først på en aften, hvor temperaturen var dalet betragteligt i forhold til de tidligere kanonhøje temperaturer, og sorte, truende skyer hængte lavt over banen. Der gik da også hul på dem under kampen, men det blev dog ikke til mere end smådryp i løbet af kampen. Henset til det føromtalte vejr blev kampen aftalt til 2x16 overs.
Dennis Zachariasson ((0 for 11) og Allan From (0 for 8) blev sat til at åbne og med præcis bowling holdt de scoringen nede under 4 pr. over. For ikke at Allan skal blive alt for fornærmet, skal jeg selvfølgelig lige bemærke, at dette var Allans mammutkamp nr. 712, hvilket bragte ham op på samme antal kampe som klubbens førende, nemlig referenten, der gennem de seneste år har været indehaver af rekorden for flest spillede kampe for klubben. Afløseren for Dennis, Allan Majgaard (2 for 15), der havde en skrækkelig åbningsover mod Glostrup, fik en passende revanche, da han i sin første over fik sine to gærder på 2 bolde i træk med mulighed for sit første hattrick, men den 3. bold sneg sig kun lige akkurat uden om gærdet. Herefter blev Michael Petersson (2 for 14) og Shakeel Ahmed (2 for 11) bragt ind i angrebet, og som det ses af tallene med ganske stor succes. Med kun en enkelt bold tilbage i innings’enfjernede Michael deres sidstegærde ved totalen 67 point for 7.
Desværre for fotografen går han glip af Allan M.'s gærder
Denne score virkede langt fra frygtindgydende, men i cricket kan stort set alt ske. Så det var to koncentrerede åbnere, Tahir Siddique (26*) og Michael (10), der gik for at åbne. Lidt for tidligt måtte Michael ”lade livet”, hvilket gav plads til Dennis (13) samt Allan M. (6), der kunne batte sejren hjem. Det er dog ikke helt rigtigt, at de battede sejren hjem, da en af deres (for) unge spillere, som Mickey havde protesteret over ville bowle med fuldt tilløb. Man var nemlig inden kampen blevet enige om, at deres 2 for unge skulle batte nede i gærdeordenen og ikke bowle med deres normale fart, hvis de skulle bowle. Så da han startede sin over, var det med udenoms og fejl bolde, der bragte os sejren i hus. Udenfor kunne Allan F., Shakeel og Mickey se den noget aparte afslutning på kampen. Vi passerede deres total med tabet af kun et gærde.
Efter kampen savnede man den normale fælles hygge, men alle havde mere eller mindre travlt med at pakke sammen og komme hjemad.
Her glæder man sig over, at sejren i bogstaveligste forstand er kommet i hus
Ishøj67 for 7 på 15,5 overs
Svanholm68 for 1 på 10 overs
Fra en forundret referent